stanford-oval/wikipedia huggingface dataset:
Luettelo digimoneista P–R
R > RustTyrannomon

RustTyrannomon on Mega-tason kyborgidigimon. RustTyrannomon muistuttaa ruosteenväristä konemaista Tyrannomonia, jolla on selässään valtava tykki. RustTyrannomonin hyökkäyksiä ovat Terror's Cluster ja Rust Breath. RustTyrannomon on esiintynyt Digimon World Re:Digitize: Decode, Digimon World: Next Order, Digimon Story: Cyber Sleuth, Digimon Story: Cyber Sleuth - Hacker's Memory, Digimon Heroes!, Digimon Links ja Digimon ReArise -peleissä. RystTyrannomon voi kehittyä MetalTyrannomonista.
R > Ryudamon

Ryudamon on Rookie-tason lohikäärmedigimon. Ryudamon muistuttaa pientä keltaista lohikäärmettä, jolla on samuraityylinen musta kypärä ja musta selkäpanssari, jossa on violetteja kuvioita. Ryudamon omaa myös X-Antibodyn. Ryudamonin hyökkäyksiä ovat Helmet Reversal, Katana Attack ja TERA BURST. Ryudamon on esiintynyt Digimon Chronicle ja Digimon Chronicle X -mangassa Yūji Mushan digimonkumppanina ja Digimon D-Cyber -mangassa Shēngjiàn Fāngin digimonkumppanina ja Digimon Battle, Digimon Masters ja Digimon Story: Cyber Sleuth - Hacker's Memory -peleissä. Ryudamon voi kehittyä Ginryumoniksi.
Digimon Ghost Gamessä Ryudamon ilmestyi ihmisten maailmaan ja muuttui pienikokoiseksi Gyukimoniksi menettäen myöhemmin hallinnan itsestään ja muuttaen muita ihmisiä puremallaan Gyukimoneiksi. Myöhemmin Canoweissmon onnistui kukistamaan Gyukimonin taistelussa ja palauttamaan hänet takaisin Ryudamoniksi.
Patamon
Piamon
Pinomon
Löyly-Viihde

| Löyly-Viihde |
| --- | --- |

Perustettu:  2006
Perustajat:  Mängi ja Skandaali
Tyylilajit:  hip hop
Kotimaa:  Suomi
Kotisivu
Infobox OKNimi-testi OK: 
Löyly-Viihde on kahden rap-artistin, Voittajafiiliksen Mängin (Jukka Lariola) ja Skandaalin (Joonas Palmgren), vuonna 2006 perustama levy-yhtiö, joka toimii Helsingissä.
Löyly-Viihteen tunnetuimpia artisteja ovat olleet mm. Aste sekä Herrasmiesliiga, josta Brädi on nykyään Sony Musicin artisteja.
Löyly-Viihde on tuottanut myös äänentoisto- ja videopalveluita.
Artistit

Konala Cartelli
Ändi
Tuomo Pee
Leo Luthando
Kimi Hendrix
Thaimaannorpat
Vicci
Hugo Soniver
Tunnelbana
Slummikoira
Rydman
HEINONE
Herra Vuoret
Mängi
Jivefunk
Entiset Löyly-Viihteelle levyttäneet

Aste
Chebaleba
Herrasmiesliiga
Klassikko
Pykset (Masta, DJ Otto Stadista, Tunk Yayo, Stiuge, Sammy Sose & Vitun Järkäle)
Skandaali
Vastarannan Monnit (VilleVille & DJ Milljoona)
Vastis
Julkaisut > Albumit

LVECD001: Herrasmiesliiga - Herrasmiesliiga (2006)
LVECD002: Aste - AD/HD (2008)
LVECD003: Markat Takas! - Markat Takas! (2009)
LVECD004: Chebaleba - Himaa ennen hesarii (2011)
Julkaisut > Singlet

LVECDS001: Herrasmiesliiga - 112 (2006)
LVECDS002: Mängi - Valtti (2006)
LVECDS003: VilleVille & J-Romance - Vastarannan Monnit (2008)
Rivo - Tässä Ja Nyt (2019)
Julkaisut > Mixtapet

Miksi Teip Sen? (2006)
Voittajafiilis & Skandaali - Hei kaverit [biitti: Mängi]
Voittajafiilis - Täältä saat (Will Smith - Men In Black)
Skandaali & Mängi - Toimitusjohtaja (Slim Thug - Like A Boss)
Skandaali, Mängi, Asteriks - Verta, hikeä ja uhrauksii  (Rheyz - Street Life)
Joniveli, Aikapommi, Skandaali - Perushommia (Tony Touch & Prodigy - Basics)
Mängi, Skandaali - Rakastan vihaa (F.T. - John F. Hennessy)
Klassikko - Oppitunti [biitti: Eleven]
Mas, Mängi - Hassutassu (D4L - Laffy Taffy)
Mängi, Skandaali, Brädi - Lastentarha (Geto Boys - G-Code)
Tikku, Ezra, Skandaali - Sä haluut (Jadakiss ft. Mariah Carey - U Make Me Wanna)
Mängi, Mas - Tähti (keväthitti) [biitti: Mängi]
Tikku, Ezra - En jaksa tätä menoa (Beanie Sigel ft. Freeway, Young Chris - I Can't Go On This Way)
Ezra, Mängi - Yks sunnuntai (Jim Jones ft. Max B. - Superstars)
Skandaali, Ezra - 1,2 joo (Sean Price - One Two Yall)
Cheek, Skandaali, Mängi - Vahinko (Grafh - Damage Is Done)
Paperi Tee, Ezra - Gorilla mysteeri pt. II [biitti: Otniel]
Tikku, Klassikko - Unelmat (The Game - Dreams)
Skandaali - Alusta (Dilated Peoples - The Platform)
Voittajafiilis - Hitsi et on siistii olla kovis (2008)
Punttisali
Hitsi et on siistii olla kovis
Mielestämme meidän pitäisi katsoa itseämme hiukan enemmän peilistä
Gettodon
Gekkomusaa
Julkaisut > Musiikkivideot

Mängi & Mas - Hassutassu (2006)
Mängi - Valtti (2006)
Aste - Hyvii haltioit (2008)
Markiisi (Skandaali) - Mä nään (2008)
Kruuna & Klaava - Haluun (2009)
Aste - Normipäivä (2010)
Flowboysfam - Katkeaa (mukana Illi, 2011)
Chebaleba - Pökötti (mukana RicoWamos, 2011)
Chebaleba - EMH (mukana Juno, Jare & VilleGalle, 2011)
Chebaleba - Kesäfiilistelyy (mukana RicoWamos, 2011)
Konala Cartelli - Jep jep joo (mukana Solonen, 2011)
Gasselit - Pillist kii (mukana Tohtori Käärme, 2011)
Chebaleba - Takatalvi (mukana Juno, 2011)
Gasellit - Hiki (mukana VilleGalle, 2012)
Janus Hanski - Painan vaan pääni (2012)
Gasellit - Ime huiluu (2012)
Pyhimys - Paranoid (2012)
Gasellit - Kiittämätön nilkki (2012)
HKI Crates - Lelu (mukana Kemmuru & Puppa J, 2012)
HKI Crates - Spessujopo (mukana Solonen & Kosola, 2012)
Zen-Miikka - Menetys (2012)
Kube - Vimosen päälle (mukana Kesken, Mäkki & Särre, 2012)
Chebaleba - Mieli sairastaa (2012)
Juno - Levyttävä artisti (2012)
Kube - Kubenrapinat (2013)
Gasellit - Jäniksen vuosi (2013)
Chebaleba - Pököttiremix (mukana RicoWamos & JP Walker, 2013)
Gasselit - Mä meen naimisiin (2013)
Timi Lexikon - Perhosefekti (2013)
Epelit - Flippaa & kriippaa (2013)
Kube - Lentokonetila (2013)
Kuningasidea - Oma pää (2013)
Aste - Spaceman (2013)
PistePiste - Hetken maailma on tässä (2013)
Aiheesta muualla

Löyly-Viihde Myspacessa (suomeksi)
Mika Sillanpää

| Mika Sillanpää> Henkilötiedot |
| --- | --- |
Syntynyt: 1970  Alastaro 
Kansalaisuus:  Suomi
Koulutus ja ura
Tutkinnot:  Teknillinen korkeakoulu (DI (kemia) 1992, TkT 1997), Aalto-yliopisto (MBA 2013)
Instituutti:  Kuningas Saudin yliopisto, aiemmin Lappeenrannan teknillinen yliopisto
Tutkimusalue:  Vedenkäsittely, juomavesi ja biologinen vedenpuhdistus
Palkinnot:  Highly Cited Researcher (2018-2021)
Aiheesta muualla
Kotisivu
Mika Erik Tapio Sillanpää (s. 1970 Alastaro) on suomalainen kemian insinööri ja tekniikan tohtori, joka oli Lappeenrannan teknillisen yliopiston Mikkelissä toimivan Vihreän kemian laboratorion johtaja ja professori (11/2019 saakka). Vuodesta 2020 lähtien hän on ollut muun muassa vietnamilaisen, kiinalaisen, eteläafrikkalaisen ja saudiarabialaisen yliopiston (Kuningas Saudin yliopisto) palveluksessa. LUT-yliopistosta erottamisensa jälkeen Sillanpää on työskennellyt professorina Århusin yliopistossa.
Sillanpää valmistui Teknillisestä korkeakoulusta kemian diplomi-insinööriksi vuonna 1992 ja tekniikan tohtoriksi 1997. Vuonna 2013 hän suoritti lisäksi Aalto-yliopistossa MBA-tutkinnon.
Sillanpää on yhdessä työtoveriensa kanssa laatinut yli 800 tieteellistä artikkelia tai muuta julkaisua. Hän on saanut useita tunnustuksia. Vuonna 2017 hän nousi alansa viitatuimpien tutkijoiden joukkoon maailmassa ja ylsi kaikkiaan noin 3 300 tutkijaa maailmanlaajuisesti sisältävän 2017 Highly Cited Researchers -listan noin 20:nen Suomessa työskentelevän tutkijan ryhmään. Hän on saanut runsaasti viittauksia erityisesti useilla jäteveden, juomaveden ja maaperän puhdistamiseen liittyvillä yhteenvetoartikkeleillaan. Hän on säilynyt viitatuimpien tutkijoiden joukossa myös seuraavina vuosina insinööritieteiden ja useana vuonna myös ympäristön ja ekologian tutkimuksen alueella.
Työsuhteen päättyminen

Sillanpään työsuhde LUT-yliopistoon purettiin äkillisesti vuonna 2019 luottamuspulan takia. Tämän jälkeen Sillanpää teki 17 hyvän tieteellisen käytännön loukkaamista koskevaa ilmoitusta LUT-yliopistoa vastaan. Osa ilmoituksista koski henkilöitä, jotka olivat väitettyjen loukkausten aikaan toimineet Sillanpään alaisuudessa. LUT-yliopisto katsoi ilmoitukset ilkivaltaisiksi ja siten itsessään rikkovan hyvää tieteellistä käytäntöä. Tutkimuseettisen neuvottelukunnan mukaan yliopistolla ei olisi ollut toimivaltaa käsitellä Sillanpäähän liittyvää epäilyä hyvän tieteellisen käytännön rikkomisesta.
Ylen MOT-ohjelma kertoo joulukuussa 2023 työsuhteen purkamisen taustoista ja keskeneräisistä poliisitutkinnoista. Yle kertoi syksyllä 2024 Sillanpään tekevän tietopyyntöjä ja rikosilmoituksia vuosia työsuhteen purun jälkeen.
Aiheesta muualla

Mika Sillanpää (englanniksi) (scholar.google.com)
Laboratory of Green Chemistry, Lappeenranta Univ. of Tech. (Arkistoitu – Internet Archive) (englanniksi) (lut.fi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Suomi (KANTO)  Yhdysvallat  Tšekki  Alankomaat 
Tieteilijät:  ORCID  Publons  ResearcherID  Scopus 2 
Henkilöt:  DDB 
Muut:  IdRef
Kauneuskilpailu

Kauneuskilpailun voittaja saamassa palkintonsa vuonna 1922.
Kauneuskilpailu tai missikilpailu on varsinkin nuorten naisten kesken järjestettävä kilpailu kauneimman arvosta. Kauneuskilpailun voittaja on kauneuskuningatar tai missi. Hänen lisäkseen valitaan yleensä kaksi perintöprinsessaa.
Kauneuskilpailuja järjestetään useimmin nuorten naisten kesken. Joihinkin kilpailuihin hyväksytään kilpailijoiksi vain naimattomia ja synnyttämättömiä naisia, ja joissakin kilpailuissa on vähimmäis- ja enimmäisikärajat. Yleisten kauneuskilpailujen lisäksi Yhdysvalloissa ja joissain muissakin maissa järjestetään omia kilpailuja eri etnisille ryhmille. Myös esimerkiksi lasten, miesten ja homomiesten kauneuskilpailuja järjestetään.
Kilpailun muoto on rituaalinen. Kilpailijat esiintyvät yleisön ja tuomariston edessä erilaisissa asuissa, kuten iltapuvussa ja uimapuvussa. Palkintona on kauneuskuningattaren tittelin lisäksi esimerkiksi raha- ja esinepalkintoja sekä mahdollisuus edustaa omaa maata kansainvälisissä kauneuskilpailuissa.
Kauneuskilpailut luokitellaan länsimaiseksi populaarikulttuuriksi, mutta niitä seurataan ja järjestetään kautta maailman. Kauneuskilpailuja järjestetään paitsi erikseen, myös osana esimerkiksi markkinoita tai näytöksiä. Järjestäjänä voi toimia jokin instituutio, järjestö tai yritys. Joillakin kauneuskilpailuilla voidaan kerätä rahaa esimerkiksi koululle tai muulle yhteisölle. Kauneuskilpailun järjestelykustannukset voivat olla hyvin matalat, sillä kilpailijat saadaan mukaan ilmaiseksi. Kauneuskilpailut ovat maailmanlaajuinen liiketoiminnan ala, jossa oikeus missiformaattiin saatetaan myydä yhtiöltä toiselle. Suomessa missibisneksen tunnetuin toimija on Finnartist Oy, joka omistaa esimerkiksi Miss Suomi ja Suomen Neito -kisaformaattien oikeudet.
Dorothy Anstett, Miss USA 1968.
Jotkut ovat arvostelleet uimapukukierroksia liian seksuaalisiksi, ja joissain kilpailuissa niistä onkin luovuttu. Kauneuskilpailuja ovat arvostelleet joissain maissa etenkin uskonnolliset ryhmät sekä feministit, joiden mielestä naisvartalon esitteleminen julkisesti muistuttaa karjanäyttelyä. Arvostelun seurauksena esimerkiksi Miss America -kilpailussa on 1990-luvulta alkaen painotettu aiempaa enemmän kilpailijoiden äly- ja puhelahjoja vartalon mittojen sijaan.
Kauneuskilpailuja ovat esimerkiksi:
Miss Universum
Miss Maailma
Miss International
Miss Grand International
Miss Earth
Miss Baltic Sea
Miss Eurooppa
Miss Skandinavia
Miss Suomi
Aiheesta muualla

Kuvia tai muita tiedostoja aiheesta Kauneuskilpailu Wikimedia Commonsissa
Sellasia

| Sellasia> Σελλασία.Sijainti |
| --- | --- |
 Sellasia
Koordinaatit:  37°11′18″N, 22°26′24″E
Valtio:  Kreikka
Paikkakunta:  Sellasía, Spárti, Lakonia, Peloponnesos
Historia
Tyyppi:  kaupunki
Kulttuuri:  antiikki
Alue:  Lakonia
Sellasia (m.kreik. Σελλασία, myös Selasia, Σελασία) oli antiikin aikainen kaupunki ja kaupunkivaltio (polis) Lakoniassa Kreikassa. Se sijaitsi nykyisen Spártin kunnan alueella lähellä nykyistä Sellasían kylää.
Maantiede

Sellasian kaupunki sijaitsi Lakonian pohjoisissa keskiosissa noin 15 kilometriä pohjoiseen Spartasta. Se oli rakennettu Eurotas-joen sivuhaaran Oinus (nyk. Oinoúntas, Kelefína) -joen laaksoon. Gorgylos-joki laski Oinukseen kaupungin lähellä. Sellasia oli paikassa, jossa yhtyivät Arkadian Tegeasta Lakoniaan tullut tie ja Argoliista ja Kynuriasta Karyain kautta Lakoniaan tullut tie. Näin se hallitsi Spartalle strategisesti tärkeää paikkaa pohjoisesta hyökkääviä armeijoita vastaan.
Sellasia sijoitetaan nykyiselle Palaiogoulásin kukkulalle noin neljä kilometriä koilliseen nykyisestä Sellasían kylästä. Sen numero Laconia Survey -tutkimuksessa on A118. Pyöreän kukkulan korkeus on noin 108 metriä merenpinnasta laskettuna. Sen huipun koko on noin 50 × 50 metriä eli 0,25 hehtaaria, ja koko alueen koko noin kolme hehtaaria. Kukkulan huipun lähellä on lähde.
Aiemmin kaupunkia on yritetty sijoittaa Palaiogoulásin sijasta nykyiselle Ágios Konstantínoksen kukkulalle (Laconia Survey: B111) noin kaksi kilometriä etelämmäksi, ja kukkula on edelleen merkitty ”Sellasiaksi” monissa tiedoissa. Sen korkeus on noin 830 metriä merenpinnasta laskettuna. Tutkijat olivat pitkään erimielisiä näiden kahden sijaintipaikan välillä siksi, että korkeammalla Ágios Konstantínoksella ollut asutus on ollut paljon suurempi ja sopisi paremmin polis-keskukselle, kun taas Palaiogoulásin asutus vaikuttaa varsin pieneltä, vaikkakin sopii paremmin antiikin aikaisiin kuvauksiin paikasta.
Sellasian kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Kaupungin lähellä oli kaksi kukkulaa, Euas ja Olympos. Euas oli nykyinen Toúrlas kaupungin paikan länsi- ja luoteispuolella. Olympos taas sijaitsi kaupungista etelään.
Historia

Sellasian kaupunki on löytöjen perusteella ollut olemassa myöhemmältä arkaaiselta kaudelta 500-luvulta eaa. hellenistiselle kaudelle 200-luvulle eaa. Kaupungin nimestä oli kaksi muotoa, Sellasia ja Selasia, joista jälkimmäinen saattaa olla alkuperäinen oikea muoto ja voi juontua sanasta selas (σέλας). Hesykhios yhdistää nimen Artemis Selasian kulttiin. Kaupungin kansalaisesta käytettiin etnonyymejä Sellasieus (Σελλασιεύς) ja Selasieus (Σελασιεύς).
Arkeologisten löytöjen perusteella Sellasia ei ole ollut erityisen merkittävä kaupunki. Sijaintinsa vuoksi kaupunki oli aina alttiina hyökkäävän armeijan uhalle. Theban joukot ryöstivät ja polttivat Sellasian Epameinondaan johdolla ensimmäisessä Lakonian valtauksessa vuonna 370 eaa. Koska Sellasian asukkaat, samoin kuin monet muut Spartan perioikit, siirtyivät silloin vihollisen puolelle, spartalaiset valloittivat ja tuhosivat kaupungin uudelleen vuonna 365 eaa. Dionysios II:n lähettämät joukot apunaan.
Vuonna 222 eaa. kaupungin lähellä käytiin Sellasian taistelu Antigonos III:n johtamien Makedonian ja Akhaian liiton joukkojen ja Kleomenes III:n johtaman Spartan välillä. Spartalaiset kärsivät siinä tappion, jonka jälkeen Sellasia tuhottiin kolmannen kerran ja sen asukkaat orjuutettiin. Sen jälkeen makedonialaiset valtasivat myös Spartan. Polybios kuvaa taistelua yksityiskohtaisesti, ja kuvaus antaa täsmällisimmät yksityiskohdat seudun antiikin aikaisesta maantieteestä.
Taistelun alla Spartan kuningas Kleomenes, joka odotti Antigonoksen ja akhaialaisten hyökkäystä Lakoniaan, linnoitti muut tiet, jotka johtivat maahan, ja asettui päävoimillaan Sellasian tasangolle paikan strategisen merkityksen vuoksi. Joukkojen vasen siipi sijoitettiin Euas-vuorelle Kleomeneen veljen Eukleidaan komennossa, ja oikea siipi leiriytyi Olympos-vuorelle Kleomeneen omassa komennossa. Ratsuväki ja osa palkkasotureista miehittivät pienen tasangon kukkuloiden välillä.
Antigonos huomasi Lakoniaan marssittuaan Kleomeneen olevan niin vahvasti linnoittautunut Sellasiaan, ettei uskaltanut hyökätä, vaan leiriytyi Gorgylos-joen taakse. Lopulta, useiden päivien epäröinnin jälkeen, molemmat osapuolet päättivät ryhtyä taisteluun. Antigonos sijoitti osan joukoistaan oikealle siivelleen vastustamaan Eukleidasta; hänen ratsuväkensä oli pienellä tasangolla; ja itse hän miehitti lopuilla joukoilla vasemman siipensä hyökätäkseen Kleomeneen joukkojen kimppuun Olympoksella.
Seuranneessa taistelussa spartalaiset kukistettiin täysin ja he kärsivät suuret miestappiot. Kleomenes pakeni taistelun jälkeen Spartaan, josta hän jatkoi matkaansa Gytheioniin ja nousi sieltä laivaan Egyptiin. Antigonos, joka näin oli saanut Lakoniaan johtaneet solat valtaansa, marssi suoraan Sellasiaan, jonka hän ryösti ja tuhosi, ja sitten Spartaan, joka antautui hänelle vain lievän vastarinnan jälkeen.
Sellasian kaupunkia ei ilmeisesti koskaan rakennettu uudelleen vuoden 222 eaa. tuhon jälkeen, ja se oli raunioina Pausaniaan aikana 100-luvulla jaa. Nykyinen Sellasían kylä on nimetty antiikin aikaisen kaupungin mukaan vuonna 1929. Sen aiempi nimi oli Vrouliá (Βρουλιά).
Rakennukset ja löydökset

Sellasian nykyisin oletetulla paikalla Palaiogoulásin kukkulalla on jäänteet noin 300 metrin pituisen kehän käsittävästä muurista. Poikittainen muuri jakaa kehän kahteen osaan. Muurit, joiden paksuus on noin 1,75 metriä, on rakennettu ilman laastia karkeista kivistä. Linnoituksen sisältä on löytynyt tiiviin asutuksen merkkejä, kuten jäänteitä pienten talojen seinistä sekä keramiikkaa, joka ajoittuu 400-luvulta 100-luvulle eaa. Kukkulan alemmasta rinteestä on löydetty hautoja ja kukkulan läheltä kulttipaikka.
Ágios Konstantínoksen kukkulalta on löydetty tärkeä linnoitus, jonka muoto on suunnilleen kolmikulmainen. Sen muurien pituus on noin 1,2 kilometriä ja ne sulkevat sisäänsä noin kuuden hehtaarin kokoisen alueen. Muurit, joiden paksuus on 2–3 metriä, on nekin rakennettu ilman laastia karkeista kivistä. Poikkimuuri erotti alueen koilliskulman omaksi osakseen. Linnoituksen sisältä on löytynyt vain vähän asutuksen merkkejä.
Antiikin lähteiden ja piirtokirjoitusten perusteella kaupungissa on ollut kultit ja näin oletettavasti myös pyhäköt ainakin Artemiille ja dioskuureille.
Joukkojen sijainnit Sellasian taistelun alkuvaiheessa suhteessa seudun maantieteeseen.
Helilän koulu

Helilän koulu on peruskoulu Kotkassa Helilän kaupunginosassa. Helilän yhteiskoulussa oppilaita on 6-9 luokilla yhteensä noin 500.
Helilän koulussa on 2 osaa: vanha koulu (rakennus) ja uusi koulu (parakit). Kotkan kaupungin oli pakko hankkia uudet oppimistilat kotkassa yleistyneen homeisuuden vuoksi.
Parakeissa on 3 siipeä: A, B ja C. A-siivessä on opettajainhuone, rehtorin ja sihteerin kansliat, äidinkielenluokat, erityisluokka, kielten luokat sekä 6-luokat. B-siivessä on musiikinluokka, toinen erityisluokka, matematiikan, fysiikan ja kemian luokat, historian ja yhteiskuntaopin luokat sekä tekstiili ja puu- sekä metallityö luokat. C-siivessä on ruokala, oleskelutila, opo-luokka, uskonnon luokka, kuvataiteen luokka, kolmas erityisluokka, biologian ja maantiedon luokat, kotitalouden luokat sekä keittiö. Kaikista siivistä löytyy WC-tilat ja naulakot. Koulun liikuntasali on vanhassa koulussa, mutta liikuntasalin ilmanvaihto on paranneltu erittäin hyväksi.
Koulun rehtori on Jaana Länsimies.
Historia

Helilän koulun edeltäjä Helilän kansakoulu ensisen Kymin kunnan alueella oli Kotkan alueen vanhin kansakoulu, joka aloitti toimintansa vuonna 1875. Helilän kansakoulu lakkautettiin vuonna 1958, ja koulusta tuli Karhulan kansalaiskoulu ja vuonna 1974 Helilän yläaste. Osoitteessa Suntionkatu 27 se on toiminut vuodesta 1970.
Helilän koulun 7B-luokka voitti vuoden luokka -kilpailun vuonna 1999.
Vuosina 2017–2018 Helilän koulun sisäilmaongelmien vuoksi vanhalle hiekkakentälle rakennutettiin moduulikoulu aivan vanhan koulun viereen. Oppilaat ovat siirtyneet vuoden 2018 aikana moduulikouluun. Muutto väistötiloihin oli hidas, ja oppilaita siirrettiin moduulirakennuksen tiloihin kevättalvesta 2018 saman vuoden syksyyn. Välituntialueena toimii yhä vanhan, kiinteän koulun piha-alue.
Talvisodan monumentti

Talvisodan monumentti kivikenttineen
Erkki Pullisen teos Avara syli on alueen keskellä.
Talvisodan monumentti on muistomerkkialue Suomussalmella. Kolmen hehtaarin kokoinen tykistön runteleman metsän ympäröimä muistomerkkialue sijaitsee Raatteentien alussa lähellä Raatteen porttia. Se koostuu kivikentästä ja keskusmuistomerkistä Avara syli. Kentälle on aseteltu noin 17 000 kiveä Suomussalmen taisteluissa 1939–40 kaatuneille sotilaille, niin puna-armeijan kuin suomalaisille. Kivikenttä on alkanut punertaa yhä voimakkaammin vuosina 2019–2024 viherlevästä. Kun levä on alttiina voimakkaalle valolle, se suojautuu punaisella pigmenttivärillä.
Keskusmuistomerkissä Avara syli on neljä puukaarta. Niihin on kiinnitetty 105 tuulessa soivaa vaskikelloa, yksi jokaista talvisodan päivää kohti. Monumentin suunnitteli Erkki Pullinen vuonna 2003. Teoksen tarkoitus on visualisoida sodan mielettömyyttä: uhrien määrää ja kärsimystä.
Kuvia monumentista

Ilmakuva Talvisodan monumentista.
Monumentin esittelytaulu.
Sekou Conneh

Sekou Damate Conneh (s. 1960 Gbarnga) on liberialainen entinen kapinallisjohtaja.
Conneh syntyi vauraaseen muslimiperheeseen Gbarngassa ja valmistui Gbarngan metodistikoulusta. Hän aloitti työskentelyn veroviranomaisena. Conneh lähti maanpakoon Guineaan vuonna 1990 Liberian ensimmäisen sisällissodan eskaloiduttua. Hän elätti itsensä Conakryssa käytettyjen autojen kauppiaana. Conneh palasi Liberiaan vuonna 1997 ja jatkoi työskentelyä veroviranomaisena. Hän kuitenkin siirtyi pian takaisin Conakryyn ja aloitti käytettyjen autojen viennin Liberiaan. Conneh joutui Liberian tiedustelu-upseerien pidättämäksi Gantan rajanylityspaikalla salakuljetuksesta epäiltynä. Hänet vangittiin Monroviaan. Connehilla oli läheiset siteet Lansana Contéen, jonka väliintulon myötä Charles Taylor määräsi hänet vapautettavaksi ja hänelle järjestettäväksi palautuksen Guineaan.
Kun kapinallisryhmä Liberians United for Reconciliation and Democracy (LURD) perustettiin huhtikuussa 1999, Conneh kutsuttiin sen johtajaksi hänen tärkeiden Guinea-yhteyksiensä tähden. Conneh on mandingopäällikkönä toimineen, asemansa 1980-luvulla menettäneen Damate Connehin poika. Hän meni naimisiin selvänäkijän kanssa.
Netta Skog
Aiheesta muualla

Wikimedia Commonsissa on kuvia tai muita tiedostoja aiheesta .
Netta Skogin kotisivut
| n k Ensiferum |
| --- | --- |
 Petri Lindroos  Markus Toivonen  Sami Hinkka  Janne Parviainen  Pekka Montin   Kimmo Miettinen  Jukka-Pekka Miettinen  Sauli Savolainen  Jari Mäenpää  Oliver Fokin  Meiju Enho  Netta Skog 
Studioalbumit:  Ensiferum  Iron  Victory Songs  From Afar  Unsung Heroes  One Man Army  Two Paths  Thalassic  Winter Storm 
EP:t:  Dragonheads 
Singlet:  ”Tale of Revenge”  ”One More Magic Potion”  ”From Afar”  ”Stone Cold Metal”  ”Burning Leaves”  ”In My Sword I Trust”  ”One Man Army”  ”Way of The Warrior”  ”For Those About to Fight for Metal”  ”Rum, Women, Victory”  ”Andromeda”  ”Winter Storm Vigilantes”  ”Long Cold Winter of Sorrow and Strife” 
Kokoelmat:  1997–1999 
DVD:t:  10th Anniversary Live 
| Auktoriteettitunnisteet  |
| --- | --- |
Kansainväliset:  VIAF 
Taiteenala:  MusicBrainz
Ruutana

| Ruutana |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Karpit Cyprinidae
Alaheimo::  Karpit Cyprininae
Suku::  Ruutanat Carassius
Laji::  carassius
Kaksiosainen nimi
 Carassius carassius  (Linnaeus, 1758) 
Katso myös
   Ruutana Wikispeciesissä   Ruutana Commonsissa 
Infobox OKNimi-testi OKIUCN-testi OK: 
Ruutana (Carassius carassius) on karppikalojen lahkoon ja karppien heimoon (Cyprinidae) kuuluva kalalaji. Ennen ruutana luokiteltiin karpin sukuun Cyprinus, mutta nykyään se on luokiteltu omaan sukuunsa Carassius, johon kuuluu myös muun muassa kultakala.